સેલિબ્રિટી એક્ટ્રેસની જેમ કઇ મહિલા સુંદર દેખાવા નથી માગતી? યુવતીઓ અને મહિલાઓમાં સુંદર દેખાવા માટે મેકઅપ કરવાની રીત સદીઓથી ચાલી આવે છે. અને અત્યારના સમયમાં તો યુવતીઓ સુંદર દેખાવા માટે ઘણું બધું કરે છે. હાલના સમયમાં તો યુવતીઓ વારંવાર બ્યૂટી પાર્લરની મુલાકાત લેતી હોય છે. અને મહિલાઓ પોતાની ઉંમર ઓછી દેખાડવા માટે પણ કેટલાક નુસખાઓ અપનાવતી હોય છે. પરંતુ ઘણા લોકોનું માનવું છે કે રોજ મેકઅપ કરવાથી ત્વચા ખરાબ થાય છે. તો ઉનાળામાં મેકઅપ પરસેવાનાં કારણે પ્રસરી પણ જાય છે. પરતુ જો યોગ્ય રીતે અને યોગ્ય પ્રમાણમાં મેકઅપ કરતા હોવ તો આપને કોઇ જ તકલીફ નહીં થાય. મેકઅપ કરવા માટે ક્લિંઝર, મોઇશ્ચરાઇઝર, સીરમ, નાઇટ ક્રીમનો ઉપયોગ કરવો જોઇએ. હવે ઉનાળાની શરૂઆત થઇ ચૂકી છે ત્યારે યુવતીઓને આ વાત સતાવતી જ હશે કે મેકઅપ આખો દિવસ કઇ રીત ટકાવી રાખવો. કારણ કે પરસેવાનાં કારણે આખો દિવસ મેકઅપ ટકાવી રાખવો ખૂબ મુશ્કેલ બની જાય છે. અને એમાં પણ જો ઓઇલી સ્કીન હોય તો તો ખૂબ મુશ્કેલી થાય છે. પરસેવાને કારણે કાજળ, આઇલાઇનર ફેલાઇ જાય છે. મેકઅપથી ચહેરો સુંદર દેખાવાને બદલે ખરાબ લાગે છે, પણ જો ગરમીઓમાં મેકઅપ કરતી વખતે કેટલીક બાબતોનું ધ્યાન રાખશો તો લાંબા સમય સુધી મેકઅપ તમારા ચહેરા પર ટકી રહેશે.